Exqrch/javanese-Komodo-pixelgpt huggingface dataset:
Frank Lampard duwé nomer geger 8 sadurungé menyang Chelsea, Lampard nggabung karo West Ham United lan Swansa City
Frank Lampard duwé tepangan sing banter uga pas, mula dhèwèké kerep ngasilké gol saka njaba kotak pinalti
Frank Lampard lair ning Ramford, Heavering tanggal 20 Juni 1978 duwé jeneng dawa Frank James Lampard Jr Bapaké uga bekas juru main bal saka Inggris sing nggabung karo West Ham United
Sepupuné Lampard, Jamie Redknapp uga naté mbela Southampton FC, Tottenham Hotspur, Liverpool FC, lan AFC Bournemouth sadurungé pensiyun ing taun 2005 amarga kerep loro
Frank Lamprd duwé bojo modhel saka Spanyol yaiku Elen Rives sing mènèhi bayi wédok sing dikei jeneng Luna Coco Patricia Lampard sing lair pas tanggal 22 Agustus 2005
Tanggal 31 Januari 1996 yaiku debut Lampard karo West Ham United pas tanding karo Coventry City FC
Ning mangsa 1996-1997 dhèwèké akèh namung dadi juru main cadhangan
Amarga dhèwèké ngalami balungé tugel pas nglawan Aston Villa pas tanggal 15 Maret 1997 sing nggawé dhèwèké lèrèn suwé
Gol pertamané kanggo Lampard kanggo West Ham yaiku pas nglawan Barnsley
Ning mangsa ngarepe 1998-1999 Frank Lampard lumebu klub reguler, dhèwèké maen apik ning mangsa iku
Joe Cole, Rio Ferdinand, Michael Carrick yaiku kanca sak klube
Klub London Chelsea FC isoh nggeret Lampard saka West Ham nganggo rega transfer £11 juta pas tanggal 15 Mèi 2001
Debut Lampard karo Chelsea yaiku tanggal 26 Juni 2001 pas tandhing pra-mangsa karo Leyton Orient lan ngegolke sing kepisanan ning tetandhingan iku karo Northampton Town
Debutte menyang Liga Premiership yaiku tanggal 19 Agustus 2001 pas tanding karo Newcastle United 1-1
Mangsa pertamané karo Chelsea FC, Frank Lamprd dadi piliyan utama Claudio Ranieri, lan bisa njebol gawang ping 8 ning kabèh kompetisi yaiku bisa ndadèkaké klub Chelsea FC peringkat 4 saéngga bisa ndadèkaké Frank Lamprd CS maen ning Liga Champion UEFA sing pertamane
Ning mangsa 2003-2004 Chelsea FC bisa lumebu semifinal Liga Champion sadurungé kalah saka AS Monaco, Lampard njebol gawang ping 4 saka 14 tetandhingan
Ning ranah Premiership Chelsea nglungguhi runner up sangisoré Arsenal Premiership mangsa 2004-2005 yaiku mangsa paling sukses ning sajarah Chelsea FC sing wis dilatih karo Jose Mourinho, Lampard maen ning Liga Premiership 13 gol (19 gol sing dicethak)
Frank Lampard maen apik banget dadi glandhang sing ngeterke Chelsea FC ngrebut juwara Liga Premiership sing wis ameh setengah abad duwé selisih point 12 karo peringkat 2
4 gol saka Liga Champion, kejaba iku njebol gawang ning Piala Liga
Frank Lampard mungkasi mangsa iku kang gemilang, yaiku menangke penghargaan Pesepakbola FWA 2005, lan 2 piala dhomestik, total gol 20 iku
Mangsa 2005-2006, Frank Lampard njebol gawang ping 16 ning Liga Premiership, 2 Gol saka lima tetandhingan Liga Champion, lan 2 saka piala dhomestik, total 20 gol ning mangsa iku
Lampard wis njebol gawang pink 89 kanggo Chelsea FC tekan 31 Maret 2007, dhèwèké ngegolke paling akèh saka klube lan kalebu 10 gedhé kabehe
Frank Lampard uga kaloka dadi gelandhang sing paling prodhuktif ning kabèh urusan njebol gawang sepanjang sajarah Chelsea FC lan bisa ngluwihi rekor sing naté digawé Dennis Wise, yaiku 76
Sawise Lampard pensiyun saka donya kulit bunder, dhèwèké banjur jupuk lisensi pelatih Uefa
Ing wiwitan karire dhèwèké besut tim dhivis kaloro liga Inggris yaiku Derby County lan men wae gawa tim kasebut promosi menyang Liga Primer Inggris
Amarga saka prestasi kuwi klub lawase Chelsea kepincut pengin gawa bali Lampard menyang Stamford Bridge.
Babul Makmur, Acèh Kidul-wétan Babul Makmur iku kacamatan ing Kabupatèn Acèh Kidul-wétan, Acèh, Indonésia
Kacamatan iki wujud pamekaran saka Lawe Sigala-gala.
Blang Pidie, Acèh Kidul-kulon Blangpidie iku kacamatan ing Kabupatèn Acèh Kidul-kulon, Provinsi Acèh, Indonésia
Blang Pidie minangka kutha krajan Kabupatèn Acèh Kidul-kulon
Kutha Blangpidie dumunung ing pérangan kidul pasisir kulon Acèh, lan diliwati dalan gedhé sing ngubungaké Banda Acèh - Medan, ya iku sawisé Meulaboh lan sadurungé Tapak Tuan
Akèh wong sing salah ngenali kutha dagang iki karo Pidie, amarga jenengé sing amèh padha.
Ion Ion ya iku atom autawa sekumpulan atom kang duwé momotan listrik
Ion asalé saka siji atom unsur (monoatom)
Uga ana ion kang asalé saka gabungan loro utawa luwih atom unsur kang béda (poliatom)
Ion kang momotan listriké négatif dijenengi anion
Ion kang momotan listriké positif dijenengi kation
Prosès kanggo pembentukan ion dikenal karo jeneng ionisasi.Atom utawa kelompok atom kang terionisasi ditandai karo tikatas n+ utawa n-
n ya iku jumlah elektron kang ilang utawané dientuké
Ion pisanan ditemoké ana ing sawijining téyori déning Michaél Faraday nalika taun 1830
Ion mau kanggo ngambaraké ngenani pérangan molekul kang geraké tumuju arah anoda utawa katoda ana ing tabung hampa udara (vacuum tube, CRT)
Nanging, mekanisme prastawa iki nembé bisa dideskripsikaké taun 1884 déning Svante August Arrhenius ana ing disertasi dhoktoré ing University of Uppsala
Wiwitané téyori iki ditolak nanging sawisé iku disertasiné menangi Bebungah Nobél Kimia ana ing taun 1903
Ion Négatif lan Positif
Ion négatif keadaané stabil ana ing udara kanthi cara jiretan karo molekul banyu kang ana ing sekitaré
Amarga saka mau, ion-ion négatif akèh ditemoké nalika udan
Saben friksi utawa gésékan kang ana ing udara cenderung nghasilaké ion positif lan ngusir ion négatif
Kedadéan mau amarga angin racaké nggawa debu utawa polutan
Partikel debu utawa polutan iku duwé momotan positif
Manawi gésékan udara cenderung ngasilaké ion positif, nanging benturan banyu iku malah ngasilaké ion négatif
Nalika banyu nabrak abrak liya, ion positif iku tiba bareng banyu
Sawaliké karo ion positif, ion négatif mabur bareng kabut kang metu saka deburan banyu
Ion positif cenderung duwé dampak négatif kanggo keséhatan antarané: Manfaaté ion négatif: Manfaat kang bisa diasilaké saka ion négatif kaya ta:
Adolf Dassler Adolf Dassler ya iku penggagas sepatu bal-balalan
Déwéké lair ing Jerman, tanggal 3 November 1900
Wong Jerman kerep ngundhang kanthi sebutan Adi, mula Adolf Dassler uga dikanal kanthi sebutan Adi dassler
Bapaké, Cristoph ya iku salah sawijing pegawe ing pabrik sepatu
Mula bapake kerep nyinaoni Adolf babagan gawé sepatu
Ing taun 1920, ing panggonan kerja ibune, Adolf gaw proyek cilik-cilikan
Ing kono, dhèwèké gawé sepatu ulah raga
Amarga mutu sepatune kang apik, mula ora suwé sepatuné mau nuwuhaké asil kang apik
Pungkasané Adolf karo seduluré ya iku Rudolf Dassler, bangun pabrik sepatu kanthi aran "Dassler Brothers Shoes Factory"
Adolf duwé tekad ngawé sepatu kanthi mutu kang paling apik kanggo atlit ing Jerman lan ing sekabehe wong Éropah
Ing taun 1928, dhèwèké mamèraké sepatuné ing acara Olimpiade kang dianakake ing Amsterdam
Ing Olimpiade taun 1948 ing berlin, atlit Amarika Seriakt, Jesse Owens, olih emas amarga ngango sepatu gaweane Adolf
Prastawa iku dadi pucuk misuwuré sepatu gaweané Adolf Dassler utawa Adi Dassler
Nanging ing taun 1948, amarga ana sawijining prakara, Adi lan seduluré mau padha padu
Sakloron padha pepisahan kanthi bangun lan gawé sepatu dhéwé-dhéwé
Adi bangun pabrik sepatu kanthi mèrek sepatu "Adidas" déné Rudolf bangun pabrik sepatu kanthi mèrek sepatu "Puma".
Abu Bakar Al-Razi Abu Bakar Al-Razi ya iku nimpuna sains
Jeneng lengkapé ya iku Abu Bakar Muhammad ibn Zakaria Al-Razi
Ing Barat, Al Razi dikenal kanthi aran Rhazes
Al-Razi lair ing Rayy, cedhaké Teheran, Iran, ing taun 846 M
Nalika isih cilik, dhèwèké diasuh déning kulawarga kang kenthel ajaran agamané
Sawisé wis enom, dhèwèké nyinaoni bab tembang, mligi kecapi
Nalika ngancik diwasa, dhèwèké wiwit nyinaoni babagan filsafat, kimia, matematika, lan kasusastran
Sadurungé, Al-Razi dikenal minangka ahli kimia
Ing babagan iki, Al-Razi minangka ilmuwan kang bisa nnglompokaké pirang-pirang dat kimia ing telung pérangan ya iku mineral, tuwuhan, lan kéwan
Panglompokan iki dhedhasar panemu manawa kéwan lan tuwuhan uga ngandhut dan kasusun saka unsur-unsur kimia
Al-Razi uga dikenal minangka ilmuwan kang trampil nindakaké prosès-prosès kimia, kaya ta "distuasi", kristalisasi, sublimasi, kalsinasi, sintesis-sintesis, sarta analisis-analisis liyané
Semana uga prosès-prosès kanggo keperluan timbangan
Nanging, dhèwèké kepeksa ninggal babagan kimia kang wis disinaoni, amarga pandelengané kang wis wiwit ora cetha manèh akibat percobaan-percobaan kimia kang wis dilakoni
Nalika dhèwèké nekani sawijining dhokter, banjur dhokter mau njaluk dhuwit limang atus dinar kanggo ongkos tamba
Dhèwèké banjur nyimpulaké manawa dhokter iku wis dadi salah siji piranti kanggo golèk kaya
Kedadéyan mau nyebabake Al-Razi dadi kepéngin sinau babagan prakara-prakara ngenani kadhokteran.
Iswahyudi Marsda Anumerta Iswahyudi (lair ing Surabaya, Jawa Wétan, 15 Juli 1918 – séda ing Malaysia, 14 Dhésèmber 1947 nalika yuswa 29 taun) iku pahlawan nasional Indonésia
Bebarengan kaliyan Adisutjipto, Abdulrachman Saleh, lan Husein Sastranagara, Iswahyudi dikenal minangka tokoh kang ngedekake TNI AU Indonésia.
Guglielmo Marconi Guglielmo Marconi ya iku tokoh penemu radhio nalika taun 1874 ing Bologna, Itali
Panemu radhio iki éntuk pendhidhikan pribadi saka salah sawijiné guruné
Taun 1894, nalika umuré ngancik rong puluh taun, Marconi maca percobaan-percobaan kang ditindakaké déningHeinrich Hertz
Percobaan-percobaan iki kanthi gamblang nudhuhaké anané gelombang èlèktromagnètik kang ora bisa dideleng nganggo mripat, obah ngliwati angin kanthi swara kang rikat
Marconi banjur duwé ide manawa gelombang iki bisa dimanfaatké kanggo ngirim tandha-tandha kang ngliwati jarak adoh tanpa ngliwati kawat kang nyadhiyakaké perkembangan komunikasi kang ora bisa ditindakaké déning telegram
Tuladhané kanthi cara iki warta-warta bisa dikirim menyang kapal ing tengah sagara
Ing taun 1895, mung setaun nyambut gawé, Marconi kasil gawé piranti kang dibutuhaké
Taun 1896 dhèwèké meragakaké pirantiné mau ing Inggris lan éntuk hak paten kanggo pangréka iki
Marconi banjur ngadegaké perusahaan lan Marconi kawiwitan dikirim taun 1898
Taun sabanjuré dhèwèké sanggup ngirim warta tanpa lumantar kawat kang nyebtrang ing selat Inggis
Sanajan patene ana wis ana ing dhèwèké ing taun 1900, Marconi nerusaké gawé lan matenake panyempurnan-panyempurnan kanthi dhasar panemuné dhéwé
Ing taun 1901 dhèwèké kasil ngirimaké warta radhio kanthi ngliwati Samudera Atlantik, saka Inggris tekan Newfoundland
Makna wigati saka pangréka anyaré mau kanthi dramatis digambaraké ing taun 1909 nalika Kapal S.S
Republic rusak amarga tabrakan lan kelep ing dhasar laut
Warta radhio pancèn migunani kanggo kabèh penumpang ing prastawa iku kajaba wong enem kang ora bisa katulungan
Ing taun kang padha, Marconi kasil éntuk Bebungah Nobel kanggo panemuné lan ing taun candhaké dhèwèké kasil ngirim warta radhio saka Irlandia tekan Argèntina, ya iku kanthi jarak kang punjul 6000 mil
Marconi tinggal dunya ing Roma, Italia tanggal 20 Juli 1937.
Abul Wafa Muhammad Al-Buzjani Abul wafa Muhammad Al-Buzjani ya iku tokoh pisanan kang ngenalaké sinus lan kosinus
dhèwèké dianggep duwé kaluwihan ing disiplin èlmu trigonometri
Al-Buzjani lair ing Buzjan, Nishapur, Iran, 1 Ramelan 328 H utawa 10 JUni 940 M
Dhèwèké akèh sinau marang seduluré ya iku Abu Amr al-Mughazili lan Abu Abdullah Muhammad ibn Anbasa
Saliyané ngenalaké rumus triginometri, dhèwèké uga ngrembakakaké rumus géomètri, ya iku pucuk saka èlmu trigonomètri
Salah sawijiné ya iku mecahaké soal géomètri kanthi nggunakaké kompas, konstruksi pesagi ekuivalèn, lan "segi banyak" utawa bangun dhatar parabola
Nalika ngitung wajik bundheran, Al-Buzjani, Al-Buzjani madhaake karo wajik siku
Kanthi téyori Manlau kang luwih disik misuwur, kang migunakaké aturan papat persamaan lan téyori bayangan, dhèwèké kasil gawé aturan anyar
Ing wajik bunder kang duwé sudut lancip, manawa bisa tinemu téyori sinus
ggunakake cara itung sinus 30, asil itungane ya iku wolung angka puluhan kang duwé nile padha kanthi nile akiki sinus
Ing geometri, operasi itungan wigati banget sanajan isih kerep digunakaké cara itung India
Ing mangsa modhèren iki, para ilmuwan duwé panyaruwe kang béda nalika kudu migunakaké téyori Al-Buzjani
Pirang-pirang carané ngitung, kaya ta nglebokaké ayang-ayang tekan ayang-ayang inti, wajik sama sisih, utawa nglebokaké tugelan menyang tugelan iki, bisa ndadèkaké panyaruwe kang béda-béda ngenani sapa sabeneré pencetus téyori iki
Akèh kang nnganggep yèn Ahmad bin Abdullah utawa Bahbasy al-Hisab kang nemu téyori iki.
Lilin Lilin ya iku blok solid saka Wax kanthi sumbu kang tumancep disumed kanggo madhangi panggonan kang peteng, kadhang-kadhang krasa panas
Miturut sajarah, lilin digunakaké minangka metode kanggo njaga wektu
Lilin iku duwé manfaat kanggo penerangan
Nanging ana uga lilin kanggo aromaterapi
Lilin iki ambuné wangi lan bisa ndadékaké swasana kang nyenengaké awit ambuné kang nggawé rileks
Lilin akèh maceme, lumrahé dhapuré lonjong utawa silinder
Nanging ana uga lilin kang dhapuré warna-warna
Balikpapan, Sorong lan Plaju kalebu laladan penyuplai bahan baku lenga bumi kanggo nggawé lilin
Saliyané iku bahan baku kanggo nggawé lilin uga bisa diimpor saka nagara Cina
Bahan baku kanggo nggawé lilin saka olahan lenga bumi kang diarani paraffin
Wis dadi tradisi tumrap umat Kristen nalika ibadhah Natal mesti ana "penyalaan" lilin kanthi massal
Moment iki kalebu momen wajib ing acara Natal
Lilin nglambangaké Kristus kang bisa dadi pepadhanging donya
Nalika penyalaan lilin, lampu-lampu dipateni
Swasana kang kaya mengkené sang saya gawé hikmat lan trenyuh tumrap ibadhah Natal
Saliyané nguripake lilin para umat Kristen uga nyanyekaké lagu Malam Kudus
Nalika kena panas paraffin kang ora kebakar bakal terurai
Paraffin iki dadi partikel-partikel karbon kang cikil banget
Partikel-partikel iki amarga kena panas saka pembakaran bakal berpendar, lan cahyané rupané kuning padhang
Nalika partikel-partikel karbon lan ngetokaké cahya kang ingkang padhang piyambak, méh kabéh éntuk oksigèn kang nggawé geni saya padhang
Kadadéan iki padha karo lampu lenga liun utawa lenga gas, kertas kang dibakar, "api unggun", alas kobong, omah kobong, kabéh iku mau duwé geni kang wernané kuning
Nanging amarga udara ora bisa rikat ngalir kanggo nggawé bahan bakar kebakar mulané kabéh bakal dadi karbondioksida lan banyu
Lilin dianggep duwé makna éndah, romantis
Nanging geni lilin uga bisa mbebayani
Geni kang panas iki bisa ngobong omah, luwih-luwih yèn omahé digawé saka kayu lan ana angin gedhé
Rong prekara iki kang njalari omah kebakar amarga geni lilin
Lilin kena diuripké lan diséléhaké panggonan kang aman saéngga ora njalari kebakaran.
Bajing Bajing iku kagolong kulawarga kéwan mamalia.Kéwan iki duwé pakulinan ngrikiti sing dadi amane krambil ing basa latiné karan "callasciarus notatus"
Sacara elmiah, bajing ora bedha adoh kaya ta kulawarga kéwan mau
Bajing uga kagolong kéwan kang mangan kalamangga,ing jaman biyèn bisa digolongake ing kulawarga bangsa insektivora (mangan kalamangga) kéwan liyané ya iku curut, walang kopa kagolong ing bangsa Rodentia lan tikus
Ing basa Inggris, bajing mau "treeshrew", kang artiné "curut wit" ("tree" artiné wit, "shrew" artiné curut) lan kéwan mau bisa urip ing saliyané wit (arboreal)
Ditulis kanthi bahan-bahan saka Wikipedia basa Inggris lan rujukan iki:
Nanna (mitologi) Dewi bulan (Rembulan) Nanna, sapunika Déwa ingkang dipunpitadosi nalika peradaban Mesopotamia
Masarakat ingkang "fanatik" nyembah Dewi Nanna inggih punika tlatah Irak, tlatahipun kaum Sabean
gadhah uga asma Sin, dipuntepang "Sin" amergi " Sin sapunika déwa ingkang kapisansaking tigang déwa wigati winten agama Astrai ("perbintangan"), déwa-déwa sanèsipun inggih punika : Masarakat Arab kuna pitados manawi Déwa Rembulan Nanna utawi Sin sapunika leluhuripun
Asma Nanna saking asma NAN.NAR ingkang gadhah maksut "terang satunggal", dipunkenal wonten tlatah Mesopotamia (Akkadia)
Simbol utami saking déwa Nanna inggih punika Wulan Sabit, simbol sapunika kapanggih wonten tlatah Timur Tengah Kuno, tlatah ingkang taksih nyembah Berhala nalika samana
Wulan sabit punika wonten jejer kiwe
Nanging wonten tlatah ingkang padatan kanggé madosi barang Arkéologi kaya ta Arab, Akkad, Kanaan, Mesir kaliyan Siria, simbol saking Dewi Nanna inggih punika lintang ingkang wonteng ing tegahing wulan sabit, amarga boten mesti simbol bintang punika simbol saking déwa Venus, amargi tiyang Assyirian nyembah déwa Wulan
Pamujaan kanggé Dewi Nanna punika kanthi mlebet tlatah Arab saged disebabaken amargi papréntahan Babilonia, yanika nalika era Raja Nabonidus nalika mindahaken kakuasaan (Papréntahan) wonten Teima, kutha ingkang wonten jejer loripun kutha Medinah (550SM-540SM)
Replika saking wulan sabit ingkang dipundamel saking perunggu (dipundamel nuli dipunparengaken wonten inggilipun cagak bendhera), barang mau salah satunggaling barang Arkeolog ingkang kapanggih wonten tlatah TelTerra
Replica mau dipunkubur wonten bètèng kuna Assyrian (Keel,p297-29S)
Salah satunggaling tlatah ingkang muja Dewi Nanna inggi punika tlatah Ur, saking tlatah punika kapanggih barang Arkeologi kawujud watu ingkang kaukir jeneng Ziggurat, Nanar ugi kaserat wonten watu punika
Sir Le'onardo Wooley manggihi kuil kanggé muja Dewi Nanna utawi Dewi Bulan
Sapunika sedayanipun barang ingkang gadhah sajarah bab Dewi Nanna dipunsimpen wonten musiumInggris Harran ugi kalebu satunggaling tlatah ingkang masarakatipun muja Déwa Nanna
Sajarawan kuna,Herodotus nyaritakaken kutha mau kaliyan kuil kanggé muja Dewi Nanna wonten tlatah mau
Arkeolog caket Hazor ugi manggihaken kuil kanggé muja dewi Nanna (1955-1958), wonten kuil mau wonton kalih patung tiyang jaler ingkang gadhah ukiran wulan sabit wonten dadanipun
Kuil wonten tlatah Harran dipun"pugar" kanthi pirang priode, ya iku nalika priode raja Shalmanezer, raja Assur-Bani-pal, ugi raja Nabonidus
Kuil sapunika taksih saged dipunpirsani ambrukanipun kanthi sapunika, saking taun 1900 SM kanthi 900 SM
Dewi Nanna gadhah anak inggih punika Ishtar (déwa Venus, ingkang dipunsembah nagara Arab kuna).
Kali Pa Sak Kali Pa Sak (#ALIH, "Maenam Pa Sak", ], Pronunciation) iku sawijining kali sing mili ing Thailand tengah
Kali iki asal saka Distrik Amphoe Dan Sai, Provinsi Loei, ngliwati Provinsi Phetchabun
Sabanjuré kali iki mili liwat pérangan wétan saka Provinsi Lopburi lan Provinsi Saraburi, nganti pungkasané gabung karo Kali Lopburi ing lor-wétan Ayutthaya, lan gabung menyang Kali Chao Phraya ing sisih kidul-wétan kutha Ayutthaya
Anak kali saka Kali Pa Sak kalebu Kali Lopburi, Muak Lek, Phung, Pa Daeng, Kong, Sonthi, Wang Chomphu, Na, Chun, Duk, Khon Kaen, Yai, Saduang Yai, Ban Bong, Tarang lan Kali Kali Phaya Klang
Dhaérah ilèn Kali Pa Sak kurang luwih jembaré 16,291 kilomèter pasagi
Lembah "Pa Sak Basin" iki péranganing tlatah ilèn Kali Chao Phraya.
En-Hedu-ana Enheduanna, putri saking Akkadians (Mesopotamia) (2350-2250SM)
dipuntepang ugi kaliyan asma En-hedu-ana atawi Enheduana ingkang artosipun "putri (tuan)", piyambakipun pendheta agung saking kuil Dewi Nanna (Dewi wulan), ingkang kuilipun wonten ing tlatah Ur, kutha ageng pusat saking karajan Akkadians
Dipunutus bapanipun Sargon (raja wonten Akkadians nalika 2334-2279 SM) supados dados pendheta agung wonten tlatah punika, kanggé nyatunggalaken tlatah ingkang sampun Sargon kuasani
Pangangkatan Enheduanna dados pandheta ageng punika sajatosipun pulitik ingkang dipunlancaraken Raja Sargon
Piyambakipun ugi dados pendheta agung wonten tlatah, kuilipun Déwa An (Déwa Langit)
Panyerat tembang kanggé muja Déwa kaliyan Dewi kapisan wonten cathetan sajarah dunya
Karya-karyanipun kaserat ngagem tulisan paku nalika taun 4300 taun sadherenge, karyanipun ingkang kondhang inggih punika"himne" utawi tembang pujian kanggé Dewi Inanna, ngagunggaken Dewi Inanna kaliyan "In-nin sa-gur-ra"
Tembang pamujaan ingkang sampun dipunserat kaliyan Enheduanna wonten tiga (temanipun tembang pamujaan boten sami kaliyan tema ingkang sampun dipunserat kaliyan pendheta agami kuna, sadherengipun)
Tembang pamujaan punika kanggé muja dewi Inanna, dewi prajurit ingkang galEnheduanna, putri saking Akkadians (Mesopotamia) (2350-2250SM)
Enheduanna sapunika mbiyantu bapanipun supados ngawrataken kakuasaan pulitik kutha Sumeria ngagem cara ndamel tiyang Sumeria supados kathah ingkang nganut ugi nyembah Dewi Inanna, saéngga Inanna dados Dewi ingkang langkung kathah dipunsembah, boten kaya ta Déwa utawi Dewi sanèsipun
Piyambakipun ugi dados pendheta agung wonten tlatah Uruk, kuilipun Déwa An (Déwa Langit)
Tembang pamujaan punika kanggé muja dewi Inanna, dewi prajurit ingkang galak nuli bringas., Dawanipun tembang ngantos 30 bait
Isinipun tembang mau samenika komunikasi Enheduanna kaliyan Dewi ingkang dipunsembah kaliyan piyambakipun
Ibu saking pendheta Enheduanna samenika tiyang Sumeria saking Mesopotamia kidul.
Kobe Bryant Kobe Bean Bryant (#ALIH) ya iku juru main NBA lan main ana ing klub Los Angeles Lakers
Kobé nganggo kostum kang nomeré 24 (wiwit taun 2006-07) lan main ana ing posisi Shooting guard
Kobe miwiti debuté ana ing NBA nalika mangsa kompetisi taun 1996-1997 lan wis tau juara bareng Los Angeles Lakers kaping 3 nalika main bareng juru main bintang liyané Shaquille O'Neal kang saikiné main ana ing Cleveland Cavaliers
Tanggal 7 Januari 2003 nalika main lawan Seattle SuperSonics Kobé Bryant bisa nyétak kaping 12 NBA-titik témbakan telu
Salah siji kang dadi prestasiné ya iku nalika bisa mencetak 81 angka nalika main lawan Toronto Raptors tanggal 22 Januari 2006, kang dadi jumlah angka kaping loro paling akèh ana ing sajarah NBA kang digawè ana ing sakgamè
Ing mangsa iki Kobè uga bisa gawè 50 poin luwih ana ing 4 mainan kanthi turut-turut
Kobè duwè rèkor sakdawenè karierè ya iku bisa gawè poin punjul 50 kaping 21
Rèkor kang wis digawè mau durung cukup, amarga juru main legènda Wilt Chamberlain lan Michaèl Jordan luwih akèh manèh anggonè gawè poin punjul 50, Chamberlain kaping 108 lan Jordan kaping 31
Ana ing sajarah NBA, kobè gawè 81 poin ana ing 1 gamè iku dadi rèkor angka paling akèh kaping 2 kang digawè sakwisè Wilt Chamberlain kang bisa gawé 100 poin ana ing 1 gamè
Bryant uga gawé rékor liya babagan gawé angka
Tanggal 2 Fèbruari 2009 nalika Lakers main lawan New York Knicks, kobé gawé 61 angka kanthi prosentase tembakan suksés 61% lan Lakers menang 126–117
61 angka ang digawé Bryant bisa ngalahaké rekor angka paling akèh kang digawé déning juru main ing Madison Square Garden, rékor kang sadurungé digawé déning Bernard King
Bryant uga nyekel rékor dadi juru main paling enom ana ing sajarah NBA kang bisa gawé angka kaping 24.000 ana ing umura 31 taun 75 dina, ngliwati rekor Wilt Chamberlain kang meraih rekor mau ana ing umur 31 taun 113 dina
kobé dadi juru main kaping 17 kang bisa gawé angka saknduwuré 24.000
Tanggal 1 Fèbruari 2010, Kobé Bryant gawé 44 angka lan dadi top skorer sepanjang masa Los Angeles Lakers ngliwati Jerry West nalika Lakers main ana ing FedEx Forum lawan Memphis Grizzlies.
Ès Ès yaiku banyu sing mbeku
Banyu bisa beku nalika dianyeské ing suhu sakngisoré (, ) ing tekanan atmosfer baku
Ès bisa dadi ing suhu luwih dhuwur karo tekanan kang luwih dhuwur uga, lan banyu tetep dadi cuwèran utawa gas tekan suhu -30 °C ing tekanan kang luwih endhek
Tembung "ès" dijupuk saka basa Walanda ijs amarga ing Indonésia ora tinemu ès alami
Ès ana ing alam awujud hima, udan ès, prongkolan ès, glètser, lan dharatan ès
Ès yaiku kristal anorganik alami kang solid lan teratur, ès dianggep mineral
Nduwéni kristal kang tumata saka oksigèn atom kovalen siji kang kaiket ing atom hidrogen loro
Ès kang tinemu ing laut dhapuré ès sagara, ès pak utawa gunung ès
Ès iku komponèn wigati ing iklim global, mligi sehubungan karo siklus banyu
Gletser lan snowpacks yaiku mekanisme panyimpenan wigati kanggo banyu tawar, kang saya suwé bisa dadi banyu
Aufeis yaiku lapisan ès kang kadhapur ing kutub lor lan lembah kali subartic
Ès uga bisa mirib stalaktit saka tampilané utawa kaya staklagmit kaya wujud tètèsan banyu
Salju kristal kadhapur nalika ana tètèsan awan kang anyes banget(sakiwa-tengené 10 pM diameter) beku
Tetesan iki bisa tetep cair ing temperatur kang luwih endhek saka -18 °C (0 °F), amarga kanggo dibekukake
Ès saiki akèh diprodhuksi, nanging sadurungé ana kulkas ès dipanen ing panggonan kang ana ès alaminé
Ès wis suwé dicap dadi piranti kanggo ngademaké
Tekan saiki, ing gedung Parlemen Honggari digunakaké ès panen saka tlaga Balaton kanggo ngademake ruangan